VEGA og KONTAKT præsenterer  
**DJ Koze – festen der aldrig må stoppe!**

*Den 2. maj har DJ Koze, en af de mest anerkendte tyske DJs de sidste 25 år, din lørdagsfest i Store VEGA.*  
DJ Koze, som står bag megahitet "Pick Up", er en af vores tids mest interessante DJs. Der er få, der kan blande et så perfekt mix af fransk house, disco, funk, 70’er vibes og minimal techno som DJ Koze. Musikken, der forlader hans pult, er simpelthen umulig ikke at danse til. Han er er sandsynligvis den mest anerkendte tyske DJs de seneste 25 år. Derudover har han også sikret sig titlen som 'årets DJ' seks år i træk (!) i det tyske kulturmagasin SPEX.

Sidst den tyske DJ begejstrede et dansk publikum var på Roskilde Festival i 2019, hvor han holdt festen kørende under Arena-teltdugen. Hans seneste udgivelse, *Knock Knock*, er en hyldest til sommer, psykedelia og seriøse sampling-skills. Det var et af de mest roste udgivelser fra 2018 og toppede flere årslister.

DJ Koze startede sin karriere i bandet Fischmob i 90'erne, hvorefter han dedikerede sig til elektronisk musik og at dj'e. Han blev signet til det indflydelsesrige label Kompakt og var en af deres succeshistorier, da han formåede at skabe sig et ry som en eklektisk dj, der kan håndtere alt fra ambient til breakbeats. Han finder inspiration overalt og indlemmer lyde fra hele verden i sin musik.

Den alsidighed kan også findes på hans albums, hvor der er gæsteoptrædener fra så forskellige kunstnere som Caribou, José González, Matthew Dear, Apparat, Palle, Róisín Murphy, Kurt Wagner fra Lambchop og Sophia Kennedy.

**KONTAKT**

Siden 2018 har KONTAKT arrangeret fester med nogle af verdens største navne inden for house og techno. Artister som Nina Kraviz, Stephan Bodzin, Maceo Plex og Richie Hawtin er blot nogle af navnene fra deres klubaftener.   
Vi forbeholder os retten til ændringer.

**Fakta om koncerten**  
KONTAKT x DJ Koze (SE)  
Lørdag d. 2. maj, 2020 kl. 23:00  
Store VEGA, Enghavevej 40, 1674 København V  
Billetpris: Early bird-billetter 245 kr. + gebyr, herefter stiger billetten periodisk til 265 kr. + gebyr og slutteligt til 285 kr + gebyr.   
Billetsalget starter mandag den 3. februar kl. 10.00 via vega.dk og Ticketmaster.